Keskustelu:Ikaalisten maalaiskunta

message: Mielestäni Ikaalisten maalaiskunta ei ole entinen kunta. Aikoinaan oli kunta nimellä Ikaalisten maalaiskunta ja tämän kunnan osista yksi oli Ikaalisten epäitsenäinen kauppala. Sitten koko kunta muuttui kauppalaksi ja nimi muuttui Ikaalisten maalaiskunnasta Ikaalisiksi ja sitten tuosta itsenäisestä kauppalasta tuli kaupunki. Kyse oli vain kuntamuodon muutoksista ja nimen muuttumisesta. Mitä mieltä olette? Jaalei (keskustelu) 16. maaliskuuta 2014 kello 15.00 (EET)
replies: text: Mielipiteellä ei ole väliä. Lähteet? –Makele-90 (keskustelu) 16. maaliskuuta 2014 kello 20.13 (EET)
replies: text: :Se vain on tosiasia, että Ikaalisten maalaiskunta-niminen kunta ei lakannut olemasta. Sen sijaan sen kuntamuoto muuttui itsenäiseksi kauppalaksi ja nimi Ikaalisten maalaiskunnasta Ikaalisiksi samoin kuin Helsingin maalaiskunnan kuntamuoto muuttui itsenäiseksi kauppalaksi ja nimi Vantaaksi. Pitäisikö olla erikseen artikkeli Helsingin maalaiskunta? Tämän artikkelin nimeksi Ikaalinen ja artikkelin alkuun maininta, että ollessaan maalaiskunta sen nimi oli Ikaalisten maalaiskunta ja vuonna 1972 lakkautetusta Ikaalisten epäitsenäisestä kauppalasta artikkeli Ikaalinen (vuotta 1972 edeltänyt kauppala) tai Ikaalinen (epäitsenäinen kauppala). Se, mikä aikoinaan oli Ikaalisten maalaiskunta, oli itsenäinen kauppala vuodesta 1972, jolloin Ikaalisten epäitsenäinen kauppala lakkautettiin ja vuodesta 1977 se on ollut kaupunki! Jaalei (keskustelu) 18. maaliskuuta 2014 kello 16.31 (EET)
Artikkelit Ikaalinen ja Ikaalisten maalaiskunta on yhdistettävä yhdeksi artikkeliksi, joka kertoisi yleisesti siitä kunnasta, joka oli ennen vuotta 1972 nimeltään Ikaalisten maalaiskunta ja johon kuului Ikaalisten epäitsenäinen kauppala ja joka oli uusi (itsenäinen) Ikaalisten kauppala vuosina 1972–1976 ja joka vuodesta 1977 on ollut Ikaalinen-niminen kaupunki. Ja epäitsenäisestä kauppalasta kertomaan artikkeli Ikaalinen (epäitsenäinen kauppala). Jaalei (keskustelu) 19. toukokuuta 2015 kello 16.07 (EEST)

text: Nähdäkseni tämä olisi oikea tapa jäsennellä tieto (en ota kantaa erillisen epäitsenäisen kauppalan artikkelin tarpeellisuuteen). Historian suursanakirjan mukaan kauppala muodostettiin vuonna 1972 maalaiskunnasta ja epäitsenäisestä kauppalasta yhdessä. Gopase+f (keskustelu) 20. toukokuuta 2015 kello 08.49 (EEST)

text: Minustakin artikkelit tulisi yhdistää tai ainakin uudelleenjärjestellä. Maalaiskunta ei liittynyt epäitsenäiseen kauppalaan, vaan koko kunnasta tuli kauppala, jolloin epäitsenäisen kauppalan erityisasema poistui. Näin ollen tulkitsisin maalaiskunnan nykyiseksi Ikaalisten kaupungiksi, josta vuosina 1858–1972 käytettiin maalaiskuntanimitystä epäitsenäisen kauppalan vuoksi. --Samppa Pamppanen (keskustelu) 21. heinäkuuta 2020 kello 13.35 (EEST)
Mutta eihän maalaiskunta ole sama kuin nykyinen kaupunki. Maalaiskunta + epäits. kauppala eli syntynyt itsenäinen kauppala sen sijaan on. Vai oliko maalaiskunnan alue 100% sama kuin nykyisen kaupungin? Ainoastaan siinä tapauksessa kannatan yhteistä artikkelia. 193.210.196.238 15. huhtikuuta 2024 kello 01.54 (EEST)
"Näin ollen tulkitsisin maalaiskunnan nykyiseksi Ikaalisten kaupungiksi, josta vuosina 1858–1972 käytettiin maalaiskuntanimitystä epäitsenäisen kauppalan vuoksi."
Jos tämä tulkitaan wikitotuudeksi, silloinhan epäitsenäisestä pitää olla oma artikkelinsa ja maalaiskunnasta/kaupungista omansa... 176.72.177.59 30. huhtikuuta 2024 kello 19.14 (EEST)

message: Nimimerkitön käyttäjä korjasi perustamisvuoden. Palautin, koska 1627 on merkityssä tietolähteessä annettu vuosi. --Tappinen (keskustelu) 16. huhtikuuta 2016 kello 11.14 (EEST)
replies: text: Leipäteksti näyttää perustuvan pääosin Ikaalisten maalaiskunnan kuvaukseen Suomenmaa-kirjassa. Suomenmaan sivulta 203 löytyy leipätekstissäkin mainittu perustamisvuosi 1641, joten se on nyt lähteistetty tietolaatikkoon. Samalla on korvattu virallisemmilla tilastolähteillä myös pinta-ala- ja väkilukutiedot. "Toti.eu.comin" kuntatilastot kannattaa vähitellen kaikissa kunta-artikkeleissa korvata paremmilla lähteillä. --Raksa123 (keskustelu) 20. huhtikuuta 2016 kello 18.19 (EEST)
thread_title:  Perustamisvuosi